96/419/Euratom: Neuvoston päätös, tehty 27 päivänä kesäkuuta 1996, yhteisen tutkimuskeskuksen toteutettavaksi tarkoitetusta lisätutkimusohjelmasta (1996-1999) Euroopan atomienergiayhteisölle



Virallinen lehti nro L 172 , 11/07/1996 s. 0023 - 0024



NEUVOSTON PÄÄTÖS, tehty 27 päivänä kesäkuuta 1996, yhteisen tutkimuskeskuksen toteutettavaksi tarkoitetusta lisätutkimusohjelmasta (1996-1999) Euroopan atomienergiayhteisölle (96/419/Euratom) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 7 artiklan, ottaa huomioon komission ehdotuksen (1), joka on tehty komission kuultua tieteellis-teknistä komiteaa, ottaa huomioon Euroopan parlamentin lausunnon (2), sekä katsoo, että isotooppilääketieteen kehittäminen Euroopan unionin alueella edistää unionin itselleen asettamaa ihmisten terveyden suojelun tavoitetta, joka edellyttää koereaktorien lisääntyvää käyttöä lääketieteellisiin tarkoituksiin, tieteen ja teknologian alan yhteisen politiikan yhteydessä tutkimusohjelma on yksi Euroopan atomienergiayhteisön käytettävissä olevista pääkeinoista ydinenergian turvallisen käytön edistämiseksi, ja lisäohjelmaan tarvittavat rahoitusosuudet saadaan Alankomailta, Saksalta ja Ranskalta joko suoraan tai tutkimuslaitosten kanssa tehtyjen sopimusten kautta, ON TEHNYT TÄMÄN PÄÄTÖKSEN: 1 artikla Suurvuoreaktorin (HFR) toimintaa koskeva lisäohjelma, jäljempänä `ohjelma`, jonka tavoitteet määritellään liitteessä I, hyväksytään neljän vuoden kaudeksi, joka alkaa 1 päivä tammikuuta 1996. 2 artikla Ohjelman toteuttamiseen tarvittavista rahoitusosuuksista esitetään arvio liitteessä II. 3 artikla Yhteisen tutkimuskeskuksen (YTK) johtokunta valvoo suurvuoreaktoriin liittyviä toimintoja, rahoitukselliset toimet mukaan lukien. 4 artikla 1. Komissio toimittaa vuosittain ennen huhtikuun 15 päivää Euroopan parlamentille, neuvostolle ja talous- ja sosiaalikomitealle kertomuksen tämän päätöksen täytäntöönpanosta. 2. Kertomukseen liitetään johtokunnan huomiot. Johtokunta voi myös komission välityksellä esittää Euroopan parlamentille, neuvostolle ja talous- ja sosiaalikomitealle erillisen kertomuksen tämän päätöksen täytäntöönpanoon liittyvistä tekijöistä. 5 artikla Tämä päätös on osoitettu jäsenvaltioille. Tehty Luxemburgissa 27 päivänä kesäkuuta 1996. Neuvoston puolesta A. MACCANICO Puheenjohtaja (1) EYVL N:o C 73, 13.3.1996, s. 18 (2) EYVL N:o C 17, 22.1.1996, s. 425 LIITE I TIETEELLISET JA TEKNISET TAVOITTEET Ohjelman ensisijaisia tavoitteita ovat 1. Pettenin suurvuoreaktorin (HFR) luotettavuus; tähän toimintaan kuuluu laitoksen tavanomainen käyttö yli 250 päivänä vuodessa, polttoainekierron hallinta ja turvallisuuden ja laadun valvonta, 2. reaktorin järkevä käyttö monilla aloilla, joita ovat esimerkiksi isotooppien tuotanto ja siihen liittyvät toiminnat, fissioreaktoreihin ja tulevaisuuden fuusioreaktoreihin tarkoitettujen aineiden säteilytestaus, neutronisovellukset kiinteän olomuodon fysiikan ja materiaalitieteiden tutkimuksessa, neutroniradiografia ainetta rikkomattomana koemenetelmänä, joidenkin syöpämuotojen hoito neutronien avulla (boorineutronisieppaushoito, BNCT) ja siihen liittyvät tutkimukset. LIITE II RAHOITUSOSUUKSIEN JAKAUTUMINEN Ohjelmaan tarvittavat rahoitusosuudet saadaan Alankomailta, Saksalta ja Ranskalta. Rahoitusosuudet jakautuvat seuraavalla tavalla: - Alankomaat 32,5 miljoonaa ecua - Saksa 6 miljoonaa ecua - Ranska 1,2 miljoonaa ecua Näihin rahoitusosuuksiin on lisättävä: Osallistuminen yhteisön ohjelmiin ja sopimustyö ulkopuolisille kolmansille osapuolille p.m. Näihin summiin sisältyvät asianmukaiset määräsuhteessa jaetut varaukset kaikista ohjelman aikana tehdyistä toimista aiheutuneiden jätteiden huollon kustannusten kattamiseksi. Tällaiset varaukset lisätään jo sovittuihin varauksiin ja käytetään asianmukaisena ajankohtana.